**Ministerul Mediului, Apelor şi Pădurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Neamţ** |

## **R A P O R T LUNAR**

#### PRIVIND STAREA MEDIULUI

#### ÎN JUDEŢUL NEAMŢ

**MAI 2017**



**AGENŢIA PENTRU PROTECŢIA MEDIULUI NEAMŢ**

Adresa : Piaţa 22 Decembrie nr.5, Piatra Neamţ, cod 610007

E-mail : office @apmnt.anpm.ro, Tel : 0233/215049 Fax : 0233/219695

**OBIECTIVE**

Raportul privind evoluţia calităţii factorilor de mediu are ca scop informarea autorităţilor şi publicului asupra calităţii factorilor de mediu, respectând principiul transparenţei şi liberul acces la informaţia de mediu.

Raportul este un instrument pentru factorii de decizie în vederea integrării strategiilor şi programelor de dezvoltare socio-economică a judeţului, cu măsurile destinate prevenirii deteriorării şi degradării mediului, utilizării raţionale a resurselor naturale, refacerii şi ameliorării calităţii mediului şi vieţii, în vederea atingerii obiectivului general al dezvoltării durabile.

Realizarea monitorizării calităţii factorilor de mediu se desfăşoară în cadrul legal, stabilit prin transpunerea cerinţelor din directivele europene şi prin implementarea, respectarea şi însuşirea acestora la nivel naţional, local şi regăsite în Capitolul 22 – Protecţia mediului înconjurător.

**I. MONITORIZAREA CALITĂŢII AERULUI**

##### I.A. Reţeaua automată de monitorizare a calităţii aerului

Calitatea aerului în judeţul Neamţ este monitorizată prin măsurători continue în trei staţii automate amplasate în zone reprezentative pentru tipurile de staţii existente.

Poluanţii monitorizaţi, metodele de măsurare, valorile limită, pragurile de alertă şi de informare şi criteriile de amplasare a punctelor de monitorizare sunt stabilite de legislaţia naţională privind protecţia atmosferei şi sunt conforme cerinţelor prevăzute de directivele europene privind calitatea aerului.

Rezultatele înregistrate în această lună sunt prezentate în tabelul şi graficele de mai jos şi sunt raportate la valorile limită prevăzute în Legea 104/2011 privind calitatea aerului înconjurător.

**Staţia Neamţ 1-** staţie de tip urban este amplasată în municipiul Piatra Neamţ, str. Valea Albă, fn – în vecinătatea Staţiei Meteo. Acest tip de staţie:

- evaluează influenţa activităţii umane, din zona centrală a municipiului, asupra calităţii aerului;

- raza ariei de reprezentativitate este de 1-5 km;

- poluanţii monitorizaţi sunt dioxid de sulf (SO2), oxizi de azot (NO/ NOx/ NO2), monoxid de carbon (CO), ozon (O3), compuşi organici volatili din clasa hidrocarburilor aromate (benzen, toluen, o-xilen, m-xilen, p-xilen şi etil benzen), pulberi în suspensie (PM 2,5) şi parametrii meteo (direcţia şi viteza vântului, presiune, temperatură, radiaţia solară, umiditate relativă, precipitaţii).

Tabel 1. –Valori medii lunare, minime şi maxime

|  |  |  |  |  |
| --- | --- | --- | --- | --- |
| Poluant | UM | STAŢIA NEAMŢ 1 (NT1) | | |
| Medie lunară | Minima | Maxima |
| SO2 | μg/mc | 5,75 | 5,09 | 6,63 |
| CO | mg/mc | 0,04 | 0,02 | 0,09 |
| O3 | μg/mc | 50,68 | 34,97 | 66,72 |
| NO2 | μg/mc | 10,39 | 7,08 | 13,09 |
| Pulberi în suspensie - PM10 met. nefelometrică | μg/mc | 8,67 | 3,95 | 16,47 |
| Pulberi în suspensie - PM10 met. gravimetrică | μg/mc | 20,02 | 8,36 | 38,61 |
| Pulberi în suspensie – PM 2,5 met. gravimetrică | μg/mc | 10,52 | 4,10 | 17,21 |
| Benzen | μg/mc | 1,38 | 1,01 | 1,99 |

#### Staţia Neamţ 2 - staţie de tip industrial, este amplasată în municipiul Roman, str. Ştefan cel Mare, nr.274, în curtea Liceului Industrial 1. Staţiile de tip industrial:

- evaluează influenţa activităţii industriale dezvoltate în municipiul Roman asupra calităţii aerului;

- raza ariei de reprezentativitate este de 100 m – 1 km;

- poluanţii monitorizaţi sunt: dioxid de sulf (SO2), oxizi de azot (NO/NOx/NO2), monoxid de carbon (CO), compuşi organici volatili din clasa hidrocarburilor aromate (benzen, toluen, o-xilen, m-xilen, p-xilen şi etil benzen), ozon (O3), pulberi în suspensie (PM10) şi parametrii meteo (direcţia şi viteza vântului, presiune, temperatură, radiaţia solară, umiditate relativă, precipitaţii).

Tabel 1. –Valori medii lunare, minime şi maxime

|  |  |  |  |  |
| --- | --- | --- | --- | --- |
| Poluant | UM | STAŢIA NEAMŢ 2 (NT2) | | |
| Medie lunară | Minima | Maxima |
| SO2 | μg/mc | 4,12 | 2,32 | 5,79 |
| NO2 | μg/mc | 13,83 | 8,59 | 24,36 |
| CO | mg/mc | 0,30 | 0,08 | 0,43 |
| O3 | μg/mc | 47,13 | 31,88 | 60,11 |
| Pulberi în suspensie - PM10 met. nefelometrică | μg/mc | 7,98 | 7,17 | 9,27 |
| Benzen | μg/mc | 1,47 | 0,76 | 3,51 |

**Staţia Neamţ 3** – staţie de tip industrial, este amplasată în comuna Taşca, sat Hamzoaia.


Poluanţii monitorizaţi sunt: dioxid de sulf (SO2), oxizi de azot (NO/NOX/NO2), pulberi în suspensie (PM10) metoda nefelometrică şi cea gravimetrică şi parametri meteo (direcţia şi viteza vântului, presiune, temperatură, radiaţia solară, umiditate relativă, precipitaţii).

Tabel 2 –Valori medii lunare, minime şi maxime

|  |  |  |  |  |
| --- | --- | --- | --- | --- |
| Poluant | UM | STAŢIA NEAMŢ 3 (NT3) | | |
| Medie lunară | Minima | Maxima |
| SO2 | μg/mc | 10,52 | 9,35 | 11,22 |
| NO2 | μg/mc | 17,88 | 9,40 | 32,65 |
| Pulberi în suspensie - PM10 met. nefelometrică | μg/mc | 27,44 | 14,32 | 48,64 |
| Pulberi în suspensie - PM10, met. gravimetrică | μg/mc | 23,29 | 11,81 | 39,88 |

Evoluţia concentraţiilor măsurate în această lunăpentru CO, NO2 şi SO2 sunt mult sub valoarea limită iar la O3 sub valoarea ţintă; valorile măsurate la cele trei staţii sunt prezentate în graficele de mai jos:


APM Neamț - Variația CO medii mobile în luna mai 2017, VL=10 mg/mc



APM Neamț - Variația O3 medii mobile în luna mai 2017, Val. ținta=120 µg/mc




APM Neamț - Variația SO2 medii zilnice în luna mai 2017, VL=125 µg/mc



APM Neamț - Variația SO2 medii orare în luna mai 2017, VL=350 µg/mc




APM Neamț - Variația NO2 medii orare în luna mai 2017, VL=200 µg/mc



APM Neamț - Variația NO, NO2, NOX medii orare în luna mai 2017 la NT1



APM Neamț - Variația NO, NO2, NOX medii orare în luna mai 2017 la NT2




APM Neamț - Variația NO, NO2, NOX medii orare în luna mai 2017 la NT3




APM Neamț - Variația PM10 nefelometric medii zilnice în luna mai 2017

VL= 50 µg/mc



APM Neamț - Variația PM10 nef./ PM10 grav. medii zilnice în luna mai la NT1, VL= 50 µg/mc




APM Neamț - Variația PM10 nef/PM10 grav medii zilnice în luna mai la NT3

VL= 50 µg/mc




APM Neamț - Variația benzenului medii zilnice în luna mai la NT1 si NT2



APM Neamț - Variația PM2,5 gravimetric la stația NT1 medii zilnice

în luna Mai 2017





Interpretarea datelor de calitatea a aerului furnizate de staţiile automate de monitorizare în vederea facilitării informării publicului se face zilnic utilizând indicele general de calitate a aerului conform Ordinului 1095/2007.

Indicele general descrie starea globală a calităţii aerului în aria de reprezentativitate a fiecărei staţii şi se defineşte ca fiind cel mai mare dintre indicii specifici corespunzători poluanţilor monitorizaţi. Indicele specific se stabileşte prin încadrarea concentraţiilor poluanţilor monitorizaţi în domenii definite în normativ, pe baza cărora s-a adoptat sistemul calificativelor şi codul culorilor astfel:



Evoluţia indicelui general de calitatea aerului la staţia din reţeaua locală de monitorizare :

**Staţia : NT1 – FU, Piatra Neamţ, strada Valea Albă, fn.**

Indicele general de calitate a aerului a fost stabilit ca fiind cel mai mare indice specific din următorii indicatori: SO2, CO, NO2, PM 10 şi O3 şi a fost stabilit de O3, NO2 și PM 10 gravimetric.

**Staţia: NT2 - I2, Roman, str. Ştefan Cel Mare nr.274.**

Indicele general de calitate a aerului a fost stabilit ca fiind cel mai mare indice specific din următorii indicatori: SO2, O3, NO2, CO şi PM 10 nefolometric şi a fost stabilit de O3 şi PM10 măsurat nefelometric.

**Staţia: NT3 –I, com. Taşca, sat Hamzoaia**

Indicele general de calitate a aerului a fost stabilit ca fiind cel mai mare indice specific din următorii indicatori: SO2 NO2 şi PM 10 măsurat prin metoda gravimetrică (de referinţă) acesta fiind stabilit de PM10 până în data de 15.05.2017 când pompa de prelevare s-a defectat, asfel încât după această data nu s-a mai putut stabili indice general.

**I.B Măsurători manuale**

**I.B.1. Măsurători pentru amoniac**

S-au efectuat 15 determinări pentru amoniac la sediul APM prin probe de 24 ore şi nu s-au înregistrat depăşirii ale concentrației maxime admisibile prevăzute de STAS 12574/1987.

Variaţia concentraţiilor medii zilnice măsurate în Piatra Neamţ pentru poluantul amoniac se prezintă astfel:

**I. C Poluări accidentale:** Nu a fost înregistrată nicio poluare accidentală.

**II. MONITORIZAREA ZGOMOTULUI**

În cursul lunii s-au realizat 46 măsurători ale nivelului de zgomot repartizate astfel: 23 măsurători în 6 intersecții din Piatra Neamț, 13 măsurători în 4 intersecții din Tg. Neamț, 6 măsurători în 2 intersecții din Roman, 3 măsuratori într-o intersecție din Roznov și o măsurătoare în piața Dărmănești. S-au înregistrat următoarele depășiri prevăzute de STAS 10009/2017:

* 7 depășri ale limitei de 70 dB în Piatra Neamț;
* 3 depășri ale limitei de 65 dB în Piatra Neamț;
* 2 depășri ale limitei de 65 dB în Roman.

Pentru străzile unde limita este de 85 dB nu s-au înregistrat depășiri.

**III. MONITORIZAREA CALITĂŢII PRECIPITAŢIILOR**

In cursul lunii s-a analizat calitatea precipitaţiilor căzute în Piatra Neamţ (punct de recoltare sediul APM Neamţ - 4 probe). S-au analizat indicatorii: conductivitate, azotaţi, azot amoniacal, alcalinitate/aciditate, cloruri, azotiţi. Rezultatele obţinute sunt comparabile cu cele din anii precedenţi. Pentru calitatea precipitaţiilor nu există concentraţii limită pentru a putea compara măsurătorile efectuate.

**IV. MONITORIZAREA RADIOACTIVITĂŢII FACTORILOR DE MEDIU**

În judeţul Neamţ monitorizarea radioactivităţii mediului s-a făcut prin Staţiile de Supraveghere a Radioactivităţii Mediului (S.S.R.M.) Piatra Neamţ şi Toaca, staţii ce fac parte din Reţeaua Naţională de Supraveghere a Radioactivităţii Mediului (R.N.S.R.M.), componentă a Sistemului Integrat de Supraveghere a Poluării Mediului pe teritoriul României.Conform Ordinului MMP nr. 1978/2010, la S.S.R.M. Piatra Neamţ s-a executat un program standard de monitorizare a radioactivităţii factorilor de mediu corespunzător unei staţii cu program de 11 ore/zi, iar la S.S.R.M. Toaca un program standard cu program de 24 ore/zi adaptat pentru o staţie de munte. La SSRM Piatra Neamt a început şi executarea programului special de monitorizare în 2016 a radioactivităţii factorilor de mediu din zonele judeţului Neamţ cu fondul radioactiv modificat antropic.

În urma executării acestor programe, la cele două SSRM-uri din judeţul Neamţ în luna mai 2017 s-au determinat 574 indicatori referitori la activitatea specifică beta globală, 3 indicatori referitori la activitatea specifică beta globală, 186 indicatori referitori la activitatea specifică a radonului în aerul atmosferic, 186 indicatori referitori la activitatea specifică a toronului în aerul atmosferic şi 2970 de determinări orare ale debitului dozei gama în aerul atmosferic.

Pentru determinarea de către LNRR-ANPM a activităţii specifice a tritiului au fost recoltate şi pregătite 23 probe de precipitaţii atmosferice, probe recoltate urmare a precipitaţiilor căzute în luna mai 2017 în locaţiile celor două SSRM-uri (8 probe la SSRM Piatra Neamţ şi 15 probe la SSRM Toaca). De asemenea tot pentru determinarea de către LNRR-ANPM a activităţii specifice a tritiului au fost recoltate zilnic şi probe de apă de suprafaţă din râul Bistriţa la Piatra Neamţ. Aceste probe au fost pregătite şi cumulate în probe lunare şi au fost expediate la LNRR-ANPM pentru efectuarea determinărilor propriu zise.

Monitorizarea radioactivităţii aerului s-a facut la ambele SSRM-uri prin măsurători beta globale ale aerosolilor atmosferici şi ale depunerilor atmosferice totale, precum şi prin urmărirea variaţiei debitului dozei gama externe în atmosfera liberă.

Fig. 4.1 – Evoluţia activităţilor specifice beta globale imediate

a aerosolilor atmosferici

În fig. 4.1 este prezentată evoluţia activităţilor specifice beta globale imediate, echivalent 90Sr, ale aerosolilor atmosferici la SSRM Piatra Neamţ şi SSRM Toaca.

Prin metoda măsurătorilor repetate la ambele SSRM-uri s-au determinat şi activităţile specifice ale radonului, toronului şi descendenţilor acestora în atmosfera liberă.

Condiţiile meteorologice (presiunea şi temperatura solului şi aerului, umiditatea, viteza vântului, precipitaţiile, etc.) specifice perioadei, au influenţat atât emanaţia cât şi difuzia sau transportul celor două gaze nobile radioactive (radon- 222Rn, toron - 220Rn ) şi a descendenţilor acestora.

Valorile zilnice determinate pentru activităţile specifice ale radonului au fost de 0.64÷8,30 Bq/m3 la SSRM Piatra Neamţ, respectiv de 0.06÷2,78 Bq/m3 la SSRM Toaca, iar pentru toron valorile determinate au fost de 0,012÷0,153 Bq/m3 la SSRM Piatra Neamţ, respectiv de 0,004÷0,042 Bq/m3 la SSRM Toaca. Aceste valori sunt comparabile cu cele din lunile precedente.

Pentru depuneri atmosferice totale (umede şi uscate) valorile activităţilor specifice beta globale zilnice, echivalent 90Sr, sunt prezentate în fig. 4.2, toate valorile situându-se sub limita de atenţionare stabilită prin Ordinul MMP nr. 1978/2010 care este de 200 Bq/(m2\*zi).

Fig. 4.2 – Evoluţia activităţilor specifice beta globale

a depunerilor atmosferice totale

Toate valorile înregistrate în luna mai 2017 pentru debitul dozei gama în atmosfera liberă au fost la ambele SSRM-uri sub limita de atenţionare stabilită prin Ordinul MMP nr. 1978/2010 care este de 0,250 µSv/h, acestea fiind comparabile cu cele din lunile precedente.

Fig. 4.3 – Evoluţia debitului dozei gama în aer

La SSRM Piatra Neamţ prin măsurători beta globale imediate şi după 5 zile de la prelevare s-a monitorizat şi radioactivitatea apei de suprafaţă din râul Bistriţa la Piatra Neamţ, aval de acumularea Bâtca Doamnei. Valorile obţinute pentru activităţile zilnice specifice beta globale imediate (123,5÷369,7 Bq/m3) au fost în totalitate mai mici decât limita de atenţionare stabilită prin Ordinul MMP nr. 1978/2010 care este de 2000 Bq/ m3 şi în general mai mici ca limita de detecţie a aparaturii de măsură.

Pentru probele de sol necultivat (247,9÷388,2 Bq/Kg la SSRM Piatra Neamţ, respectiv 468,4÷499,2 Bq/Kg la SSRM Toaca)şi cele pentru vegetaţia spontană (247,9÷388,2 Bq/Kg la SSRM Piatra Neamţ, respectiv 206,6-227,6 Bq/Kg la SSRM Toaca) valorile determinate sunt comparabile cu valorile din lunile precedente.

Reziduurile de la probele zilnice de apă de suprafaţă din râul Bistriţa la Piatra Neamţ aval de acumularea Bâtca Doamnei (cumulate într-o probă lunară), filtrele de la aspiraţiile de aerosoli atmosferici, precum şi reziduurile probelor de depuneri atmosferice totale din luna mai 2017 de la cele două S.S.R.M.-uri din judeţul Neamţ au fost trimise la APM Iaşi pentru efectuarea la SSRM Iaşi a măsurătorilor gama spectrometrice.

Conform programului special de monitorizare în 2017 a radioactivităţii factorilor de mediu din zonele judeţului Neamţ cu fondul radioactiv natural modificat antropic din zona Bicazu Ardelean-Telec au fost prelevate pentru măsurători beta globale, alfa globale şi gama spectrometrice două probe de apă de supradaţă, două probe de sediment acvatic şi o probă de apă freatică. La SSRM Piatra Neamţ aceste probe au fost pregătite pentru efectuarea determinărilor impuse prin program, s-au efectuat măsurătorile alfa şi beta globale şi au fost trimise la APM Iaşi în vederea efectuării la SSRM Iaşi a măsurătorilor gama spectrometrice.

Rezultatele determinărilor beta şi alfa globale obţinute sunt comparabile cu cele din anii precedenţi, încadrându-se în limitele de variaţie a fondului radioactiv specific zonei de recoltare.

Conform dispoziţiilor primite în acest sens, pentru verificare şi validare, s-au transmis către LR-ANPM fişierele excel conţinând toate datele din luna mai 2017 privind radioactivitatea factorilor de mediu monitorizaţi la cele două staţii din judeţul Neamţ.

Nu s-au primit de la LR-ANPM sau APM Iaşi invalidări ale unor date transmise anterior şi nici rezultatele măsurătorilor gamma spectrometrice sau radiochimice efectuate pe probele trimise până acum.

Datele obţinute în urma executării în luna mai 2017 a programelor dispuse arată că, la ambele SSRM-uri din judeţul Neamţ, Piatra Neamţ şi Toaca, nu au fost depăşite limitele de atenţionare pentru activităţile specifice beta globale (echivalent 90Sr) şi alfa globale (echivalent 241Am) ale factorilor de mediu monitorizaţi: aer (prin aerosoli atmosferici, depuneri atmosferice totale şi debitul dozei gama absorbite în aer), ape de suprafaţă, ape freatice, vegetaţie spontană (iarba) şi sol necultivat.

**V. PROTECŢIA NATURII**

În cursul lunii **mai** s-au realizat următoarele activităţi mai importante:

* S-au emis puncte de vedere privind desfăşurarea activităţilor agenţilor economici în interiorul sau în afara perimetrelor ariilor naturale protejate;
* S-au emis puncte de vedere legate de amplasarea anumitor perimetre de exploatare pietriş şi balast sau exploatare carieră de piatră vis-a-vis de ariile naturale protejate;
* S-au analizat studiile de evaluare adecvată elaborate pentru proiecte desfășurate pe raza ariilor naturale protejate și s-au impus conditii/ masuri de protectie;
* S-a participat la conferința I-a de amenajare pentru O.S. Roman și Horia;
* S-a participat la două comisii de evaluare a pagubelor produse de specii de interes cinegetic (comunele Borca și Bahna);
* S-au elaborat centralizatoarele cu evaluarea carnivorelor mari de pe fondurile cinegetice din județ;
* S-a participat la ședintele de Consiliu Știintific ale Parcului Național Cheile Bicazului- Hăsmaș și Ceahlău;
* S-au emis 17 autorizații de recoltare/ capturare/ achiziționare/ comercializare a plantelor și animalelor din flora și fauna sălbatice;
* S-au organizat activitați educaționale în vederea celebrarii Zilei Internaționale a Diversității Biologice și a Zilei Mondiale a Păsărilor Migratoare.

**VI. SITUAŢIA DEŞEURILOR**

În cursul lunii **mai** s-au realizat următoarele activităţi mai importante:

* Elaborarea raportului lunar privind situaţia operatorilor economici autorizaţi să desfăşoare activitatea de colectare/tratare vehicule scoase din uz (VSU);
* Elaborare raport privind activităţile desfăşurate în cadrul compartimentului Deşeuri şi Substanţe Chimice Periculoase, în cursul lunii aprilie 2017;
* Completări la „Fişa Judeţului Neamţ” şi Sinteza Fişa judeţ- pentru luna aprilie 2017 (care evidenţiază o imagine sintetică la nivel de judeţ a situaţiei pe diferite aspecte de mediu) – secţiunea deşeuri şi secţiunea chimicale;
* Finalizarea listei operatorilor economici autorizaţi să colecteze/trateze DEEE (deşeuri de echipamente electrice şi electronice);
* Verificarea şi aprobarea Formularelor pentru aprobarea transporturilor de deşeuri periculoase;
* Actualizarea bazei de date privind firmele autorizate pentru transportul, eliminarea preliminară şi eliminarea finală a deşeurilor medicale şi periculoase;
* Parcurgere sesiune de raportare în cadrul proiectului SIM pentru anul 2016 privind Statistica Deşeurilor – verificare date completate de către operatorii economici în chestionare;
* Continuare sesiune de raportare în cadrul proiectului SIM pentru anul 2016 privind raportarea datelor privind substantele si amestecurile clasificate conform Regulamentului 1272/2008;
* Continuare sesiune de raportare în cadrul proiectului SIM pentru anul 2015 privind uleiurile uzate;
* Parcurgere sesiune de raportare în cadrul proiectului SIM pentru anul 2015 privind detinatorii de echipamente cu PCB ;
* Colectare date în cadrul sesiunii de raportare - SIM pentru anul 2016 privind Ambalajele şi Deşeurile de ambalaje;
* Colectare date în cadrul sesiunii de raportare - SIM pentru anul 2016 privind VSU;
* Colectarea şi prelucrarea datelor raportate de către operatorii economici autorizaţi să desfăşoare activităţi de colectare/tratare deşeuri de baterii şi acumulatori;
* Consultaţii şi informări cu privire la aplicarea Legii 211/2011 privind regimul deşeurilor, operatorilor economici generatori de deşeuri;
* Formularea şi transmiterea răspunsurilor la solicitările unor operatori economici, instituţii, persoane fizice, pe tema gestionării deşeurilor şi chimicalelor în judeţul Neamţ;
* Colaborare cu celelalte compartimente tehnice ale agenţiei şi cu Comisariatul Judeţean Neamţ al Gărzii Naţionale de Mediu în problematica privind gestionarea deşeurilor şi chimicalelor;
* Acordare de consiliere tehnică de specialitate, la solicitarea agenţilor economici, autorităţilor administraţiei publice locale, instituţiilor, persoanelor fizice în vederea aplicării de către aceştia a strategiei de gestionare a deşeurilor, a planurilor de acţiune, implementării prevederilor directivelor europene privind gestionarea deşeurilor şi chimicalelor, pentru a preîntâmpina apariţia riscurilor de neconformare.

Întocmit,

Şef Serviciu Monitorizare şi Laboratoare

Teodora SÎRBU